Ni rigardas la sciencon la plej taŭga metodo gajni universale validajn ekkonojn. Ni emfazas la kunlaboradon de prihomaj sciencoj, sociaj sciencoj kaj natursciencoj. Sciencaj konoj formas la bazon de nia teĥnika civilizacio kaj la fonton kaj de bonfarto kaj de vivkvalito de homoj. Pro tio ni rigardas sciencon kiel nian kernan kompetentecon, krom klerigo kaj sekulareco. Ni kontraŭas emfaze pseŭdosciencon kaj esoterajn influojn al scienca esplorado kaj instruado.
#000006
La homo estas socia besto. Ĝiaj elstaraj kapabloj estas komunikado kaj kunlaboro, la kapablo por lerni kaj la evoluigo de kulturo. Homoj fidas je ambaŭflanka helpo kaj solidareco. Per labordivido kaj aldone per pacema kunlaboro ĉiu homo atingas por si mem kaj por la tuta homaro altan efikon kaj progreson. Kiel humanistoj ni sekurigas kaj subtenas ankaŭ la plej malfortajn anojn de la homaro laŭ niaj plej bonaj eblecoj. Justa socio estas sukcesa socio. Tiusence ni estas sociala partio.
#000008
Ni estas scivolemaj esplorantoj kaj pioniroj, plibonigantoj kaj kreantoj de nehaltigebla ŝanĝiĝo. Humanista socio kreskas per fundamentaj ekkonoj kaj per la pozitiva efiko al la homa kunvivado. Ni formas nian estontecon aktive . Gravas taksi ŝancojn kaj riskojn realisme, kaj uzi ekzistantajn eblecojn kaj ilojn respondece. Tiel en transhumanismaj eltrovoj ni vidas la eblecon por kiel eble plej multaj homoj konservi kaj plibonigi sian sanon kaj transpaŝi siajn biologiajn limojn. Ni volas daŭripove akordigi niajn civilizaciajn bezonojn kun la haveblaj rimedoj. Por tio ni konfidas al teĥnologia progreso por malinterdependigi kreskon kaj efikojn al la naturo paŝon post pâso. Tiel estos eble samtempe kontraŭbatali malriĉecon kaj malsaton tutmonde kaj konservi medion, klimaton kaj biodiverson por estontaj generacioj. Tiusence ni estas progresema partio.
#000009
Humanistoj estas individuoj, kiuj akordigas siajn pensadojn kaj agon al tio, kion ili konsideras ĝusta kaj grava. Ni renkontas unu la alian je la sama nivelo kaj ne submetiĝas blinde al aŭtoritatoj. Ni diskutas surbaze de argumentoj racie kompreneblaj. En la centro de nia klopodo staras sekulareco, memdecido, solidareco kaj toleremo. Ni solvas diferencojn malferme kaj racie, ĉar ni supozas, ke ĉiu humanisto laboradas por nia afero. Nian kunlaboron karakterizas sincereco, konfido, fidindeco, malfermiteco kaj egalrajteco.
#000010